**Թինա Կարապետյան** (անգլ.՝ Tina Garabedian, հունիսի 13, 1997(1997-06-13), Լավալ, Քվեբեկ, Կանադա), կանադահայ գեղասահորդուհի, որը հանդես է եկել պարային զույգերի մրցումներում։ 2021 թվականի սեպտեմբերի 25-ին Գերմանիայի Օբերստդորֆ քաղաքում կայացած Nebelhorn Trophy մրցաշարում Թինա Կարապետյանն ու նրա զուգընկեր Սիմոն Պրու-Սենեկալը (ներկայացնում են Հայաստանը) իրավունք ստացան մասնակցելու 2022 թվականի ձմեռային օլիմպիական խաղերին (Պեկին, Չինաստան), որտեղ զբաղեցրին 18-րդ հորիզոնականը։

Անձնական կյանք
--------------

Թինա Կարապետյանը ծնվել է 1997 թվականի հունիսի 13-ին Լավալում, Քվեբեկ, Կանադա։ Նա Լիբանանում ծնված Մարալ Տեր-Մկրտչյանի և Ջոն Կարապետյանի երեք դուստրերից մեկն է։ Թինան մինչև 7-րդ դասարանը հաճախել է Մոնրեալի Սուրբ Հակոբ ազգային վարժարանը, այնուհետև տեղափոխվել է Ժերալդ-Գոդեն քոլեջ՝ սպորտային ուսումնական ծրագրով, որպեսզի ուսումը և գեղասահքի պարապմունքները համատեղվեն։ 2021 թվականին նա գերազանցությամբ ավարտել է ՄաքԳիլի համալսարանը՝ լավագույն գնահատականների համար արժանանալով Laddie Millen մրցանակին։ Թինան ունի Կանադայի և Հայաստանի երկքաղաքացիություն։

Կարիերա
-------

### Վաղ տարիներ

Կարապետյանը սկսել է սահել 2002 թվականից։ Մինչև 14 տարեկանը հանդես է եկել մենասահքում, իսկ հետո մեկ տարի եղել է սինքրոն գեղասահքի թիմի անդամ։ 2012 թվականին պարային զույգ է կազմել Ալեքսանդր Լալիբերտեի հետ։ Պատանիների 2014 թվականի Կանադայի առաջնությունում նրանք զբաղեցրել են 9-րդ տեղը, իսկ հաջորդ մրցաշրջանում արդեն հանդես են եկել միջազգային ասպարեզում՝ ներկայացնելով Հայաստանը։ 2014-15 թվականների ISU պատանեկան Գրան պրիի երկու մրցաշարերում՝ Օստրավայում (Չեխիա) և Դրեզդենում (Գերմանիա), 7-րդ տեղը զբաղեցնելուց հետո Կարապետյան/Լալիբերտեն զույգը մասնակցել է Տալլինում կայացած 2015 թվականի աշխարհի պատանեկան առաջնությանը։ Էստոնիայում նրանք 18-րդն էին կարճ ծրագրում՝ հաղթահարելով որակավորման փուլը, իսկ ազատ ծրագրում նրանք զբաղեցրին 15-րդ տեղը՝ ընդհանուր հաշվարկում բարձրանալով 16-րդ հորիզոնական։

### Կարապետյան/Պրու-Սենեկալ պարային զույգ

2015 թվականի մայիսին Կարապետյանը պարային զույգ կազմեց Սիմոն Պրու-Սենեկալի հետ։ Նրանք սկսեցին մրցել մեծահասակների մակարդակում։ Թինան հայտարարել է. *«Իմ մարզիչները ցանկանում էին, որ մենք միասին սահենք, երբ ես նոր էի սկսել պարել, բայց նա արդեն 21 տարեկան էր և պետք է տեղափոխվեր մեծահասակների խումբ, իսկ ես այդ ժամանակ պատրաստ չէի դրան»:* Միջազգային ասպարեզում առաջին ելույթի ժամանակ 2015-16 ISU Challenger Series (CS) միջոցառման 2015 Ice Challenge-ում նրանք զբաղեցրին վեցերորդ տեղը։ Այդ մրցաշարը տեղի էր ունեցել հոկտեմբերին Ավստրիայի Գրաց քաղաքում։ Դեկտեմբերին նրանք նվաճեցին CS-ի իրենց առաջին մեդալը՝ բրոնզը, 2015 թվականի Զագրեբի Golden Spin-ում։

2016 թվականի հունվարին Կարապետյան/Պրու-Սենեկալը մեկն էր այն քսան զույգերից, որոնք որակավորվեցին Սլովակիայի Բրատիսլավա քաղաքում կայացած Եվրոպայի առաջնության եզրափակիչ փուլին՝ կարճ ծրագրում զբաղեցնելով 20-րդ տեղը։ Ազատ ծրագրում 18-րդ տեղը գրավելուց հետո ընդհանուր հաշվարկում նրանք զբաղեցրին 18-րդ տեղը։

2022 թվականի ձմեռային օլիմպիական խաղերի (Պեկին, Չինաստան) կարճ ծրագրում նրանք 19-րդն էին՝ 65,87 միավոր արդյունքով, իսկ ազատ ծրագրում՝ 101,16 միավորով 16-րդը։ Ընդհանուր հաշվարկում նրանք զբաղեցրին 18-րդ հորիզոնականը։

2022 թվականի հունիսի 9-ին Թինա Կարապետյանը հայտարարել է մարզական կարիերան ավարտելու մասին։

Ծանոթագրություններ
------------------

1. 1 2
2. ↑  "Tina GARABEDIAN / Simon PROULX-SENECAL: 2021/2022". International Skating Union. Archived from the original on May 7, 2020.
3. ↑  fwlabs.com. «Tina Garabedian: It's a great honor for me to represent Armenia -». *www.armnoc.am* (անգլերեն). Վերցված է 2022 թ․ փետրվարի 14-ին.
4. ↑  Massad, Rhonda (January 20, 2016). "Laval's Garabedian brings Armenian Flag to world sports stage". The Suburban.
5. ↑  "Tina GARABEDIAN / Simon PROULX-SENECAL: 2015/2016". International Skating Union. Archived from the original on May 27, 2016.
6. ↑  «Bachekjian, Talia (January 7, 2016). "Interview with Canadian-Armenian figure skater Tina Garabedian". Horizon Weekly». Արխիվացված է օրիգինալից 2016 թ․ հունիսի 9-ին. Վերցված է 2022 թ․ փետրվարի 14-ին.
7. 1 2  «Lamarre, Sylvain (October 24, 2015). "Tina Garabedian rêve de représenter l'Arménie aux Olympiques" [Tina Garabedian dreams of representing Armenia at the Olympics]. Courrier Laval (in French)». Արխիվացված է օրիգինալից 2016 թ․ փետրվարի 15-ին. Վերցված է 2022 թ․ փետրվարի 14-ին.
8. ↑  "Garabedian & Proulx-Senecal focus on the road ahead". ice-dance.com. July 20, 2016.
9. ↑  *www.isuresults.com*. Վերցված է 2022 թ․ փետրվարի 14-ին. `{{cite web}}`: Missing or empty `|title=` (օգնություն)
10. ↑  «Ice Dance - Free Dance Results - Olympic Figure Skating. Capital Indoor Stadium 14 Feb - 9:15». *olympics.com*. 14.02.2022. Արխիվացված է օրիգինալից 2022 թ․ փետրվարի 14-ին. Վերցված է 2022 թ․ փետրվարի 14-ին.
11. ↑  Գեղասահորդ Թինա Կարապետյանն ավարտում է կարիերան

Արտաքին հղումներ
----------------

* Պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Թինա Կարապետյան» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | ISU · ISU · Olympic Channel |

 |